Austrumkaukāzs

Austrumkaukāzs ir Lielā Kaukāza grēdas austrumu daļa no Kazbeka rietumos līdz Sumgajitčajas grīvai Kaspijas jūras piekrastē austrumos. Stiepjas aptuveni  garumā pa Krievijas, Gruzijas un Azerbaidžānas robežu. Augstākais punkts ir Tebulo kalns (4493 m).

Tāpat, kā Lielais Kaukāzs, ietver ass grēdas (Galvenā Kaukāza grēda, Sānu grēda), kā arī šķērsgrēdas un atzarus (Andijas grēda, Samuras grēda, Tušetijas grēda u.c.), ko atdala starpkalnu ieplakas. Austrumkaukāza austrumu daļu sauc par Kaspijas Kaukāzu.

Kalni veidoti no māla slānekļiem, smilšakmeņiem, kaļķakmeņiem. Ziemeļu un austrumu nogāzēs kontinentāls, bet rietumu un dienvidu nogāzēs — subtropu klimats. Nogāzēs kalnu meži un pļavas.

 Atsauces 

Kategorija:Kaukāza kalni
Kategorija:Kalnu grēdas
Kategorija:Krievijas reljefa formas
Kategorija:Gruzijas reljefa formas
Kategorija:Azerbaidžānas reljefa formas